Kāla

Kala (, ) merupakan perkataan Sanskrit yang bermaksud "masa"  atau "kematian". Sebagai personifikasi waktu, Kala juga dipuja sebagai dewa maut, pemusnah semua benda dan turut digunakan sebagai salah satu gelaran Yama. Dalam kepercayaan Saivisme, Kala dikatakan adalah jelmaan Siwa yang dipanggil Kala Bhairava  atau Kalagni Rudra; dan dalam Waisynawisme, Kala juga dikaitkan dengan dewa Narasimha dan Pralaya.  kadangkala digunakan secara bersilih ganti dengan , yang bermaksud 'hitam' apabila bercakap tentang dewa-dewi.

 Etimologi 
Kamus Sanskrit-Inggeris Monier-Williams Monier-Williams, Monier (1899). "Sanskrit Dictionary". Retrieved 4 October 2023. menyenaraikan dua perkataan berbeza dengan ejaan yang sama :

  1 bermaksud "hitam, berwarna gelap, biru tua ..." dan mempunyai bentuk feminin yang berakhir dengan  –  – seperti yang disebutkan dalam  4–1, 42.
  2 bermaksud "titik masa yang tetap atau tepat, ruang masa, waktu ... takdir, nasib ... kematian" dan mempunyai bentuk feminin (ditemui di hujung kata majmuk) berakhir dengan , seperti yang disebutkan dalam  . Sebagai unit masa Hindu tradisional, satu kālá bersamaan dengan 144 saat.

Menurut Monier-Williams,  2 berasal daripada akar kerjaan  "mengira", manakala akar  1 tidak pasti tetapi mungkin sama.Monier-Williams, Monier (1899). "Sanskrit Dictionary". Retrieved 4 October 2023.

Dalam kisah-kisah para dewa, seperti   dan Skanda ,  1 dan  2 sukar dibezakan. Oleh itu, Wendy Doniger semasa menterjemah perbualan antara  dan  daripada Skanda , berkata  mungkin bermaksud " 'Kematian Besar' ... atau 'Sang Hitam Agung' ".Doniger O'Flaherty, Wendy; Hindu Myths; Penguin, 1975;  footnote to page 253. Seorang lagi penterjemah Hindu bagi  ,  , menerjemahkan kata majmuk feminin  ( bermaksud "malam") kepada "malam yang gelap pembubaran kala". terj; Devi Mahatmyam (Sanskrit dan English); Sri Ramakrishna Math, Madras, 1953; bab 1 ayat 78.

 Dewa 
kiri|thumb|529x529px| Patung Kala, Muzium Negara Indonesia .

 Hikayat dan Purana 
Kala merupakan seorang dewa dalam Mahabharata, Ramayana, dan Bhagavata Purana. Dalam Mahabharata, Krishna, salah seorang watak utama, mendedahkan bahawa dialah personifikasi Waktu. Dia memberitahu Arjuna bahawa kedua-dua pihak di medan perang Perang Kurukshetra sudah pun dimusnahkan. Pada akhir hikayat, seluruh dinasti Yadu (dinasti Krishna) juga habis dihapuskan.

Kala, yang menjadi utusan Kematian (Yama), muncul dalam bab terakhir Ramayana iaitu Uttara Kanda. Pada akhir cerita, Waktu memberitahu Rama zaman pemerintahannya di Bumi sudah berakhir. Dengan satu muslihat atau dilema, Waktu memaksa Laksamana mati dan memberitahu Rama bahawa dia mesti kembali ke alam dewa. Laksamana rela meninggal dunia dengan restu Rama dan Rama kembali ke Vaikuntha.

Bhagavata Purana menceritakan Waktu sebagai daya yang menyebabkan semua ciptaan berubah. Menurut Purana, semua benda ciptaan adalah khayalan, dan akan tercipta dan musnah. Segala perubahan ini dikatakan adalah disebabkan oleh peredaran Waktu. Waktu juga dianggap sebagai sifat Tuhan yang tidak terlihat yang kekal selepas seluruh dunia musnah pada penghujung jangka hayat Brahma. Menurut Soifer, Narasimha amat terkait dengan Pralaya atau Yuganta (kemusnahan) dalam versi Bhagavata Purana, Linga Purana, dan Kurma Purana; dia dikatakan muncul seperti Kala atau api pemusnah.

Dalam Chaitanya Bhagavata, kitab agama Waisynawisme Gaudiya dan biografi Chaitanya Mahaprabhu, api yang keluar dari mulut Sankarshana pada akhir zaman dipanggi Kālānala, atau "api Waktu". Salah satu nama Sankarshana ialah kālāgni, juga bermaksud "api masa".

Purana Vishnu juga mengatakan bahawa Waktu (kala) adalah salah satu daripada empat jelmaan utama Wisnu, yang lain-lain ialah jirim (Pradhana), zat yang kelihatan (vyakta), dan Roh (Purusha). Menurut Pinchman, "Pada awal penciptaan, tiga bentuk dikatakan muncul daripada Wisnu: masa (kala), purusha, dan prakrti".

 Bhagavad Gita 
Pada Bhagavad Gita 11.32, Krishna bertukar bentuk kepada kāla, sang pemusnah, mengumumkan kepada Arjuna bahawa semua pahlawan kedua-dua belah pihak akan dibunuh, selain daripada para Pandawa:कालो ऽस्मि लोकक्षयकृत् प्रवृद्धो लोकान् समाहर्तुम् इह प्रवृत्तः ।Ayat ini bermaksud: "Masa (kala) itu aku, pemusnah agung sekalian alam, dan aku datang ke sini untuk membinasakan semua orang."Lihat teks dan terjemahan Inggeris Ungkapan ini terkenal kerana dipetik oleh J. Robert Oppenheimer semasa beliau merenung tentang letupan bom nuklear pertama Projek Manhattan pada tahun 1945.

 Dalam budaya lain 
Dalam mitologi Jawa, Betara Kala ialah seorang dewa pemusnah. Dia dewa yang sangat besar, perkasa dan berkuasa yang digambarkan sebagai gergasi, lahir daripada sperma Shiva, raja segala dewa.

Di Borobudur, pintu tangga dihiasi dengan kepala gergasi, membuatkan pintu gerbang nampak seperti mulut raksasa yang terbuka. Banyak pintu gerbang lain dalam binaan tradisional Jawa mempunyai hiasan begini. Wajah Kala yang paling terperinci di Jawa mungkin yang terletak di sebelah selatan Candi Kalasan.

Di Thailand, dia popular disembah bersama dengan Lak Mueang dalam agama rakyat Thai dan Chitragupta dalam agama Hindu.

 Jainisme 
Dalam Jainisme, Kāla (Masa) adalah tidak terbatas dan ditakrifkan dalam dua cara:

 Ukuran tempoh, seperti jam, hari, dsb.
 Punca benda-benda terus berfungsi.

Namun, Jainisme menerima satu ukuran masa yang sangat kecil yang dipanggil samaya iaitu pecahan yang sangat-sangat kecil dalam satu saat. Dalam jangka masa ini, terdapat kitaran (kalachakra). Setiap kitaran ada dua zaman, avasarpini dan utsarpini, dengan jangka masa yang sama.

 Lihat juga 

 Kalacakera

 Mahakala
 Bapa Masa

 Rujukan 

 Sumber 




Kategori:Perkataan dan frasa Sanskrit
Kategori:Kosmologi Hindu